पाएं अपने शहर की ताज़ा ख़बरें और फ्री ई-पेपरडाउनलोड करें
ईचाक थाना क्षेत्र अंतर्गत बोंगा गांव के पास एनएच 33 पर चावल लदा ट्रक पलट गया। घटना में ट्रक के ड्राइवर और खलासी घायल हो गए। यह घटना गुरुवार देर रात काे घटी। आसपास के ग्रामीणों और शैली पेट्रोल पंप के कर्मियों ने घटना की जानकारी पुलिस गश्ती दल को दी। इसके बाद गश्ती दल घटनास्थल पर पहुंची और केबिन में फंसे चालक एवं खलासी को शीशा तोड़कर बाहर निकाला।
जिसके बाद दोनों को एनएचएआई के एंबुलेंस से इलाज के लिए सदर अस्पताल भेज दिया। ग्रामीणों ने बताया कि ट्रक नंबर बीआर 21 जीबी 8065 पर हजारों पैकेट स्टीम चावल लोड है जो रांची से बरही की ओर जा रहा था। इसी क्रम में बोंगा के पास चालक को झपकी आ गई ओर गाड़ी असंतुलित होकर बाई और कच्ची सड़क में ढल गई। तेज रफ्तार होने के चलते ट्रक पलट गया। ट्रक के पलटने से चावल का बोरा तितर-बितर हो गया। घटना की सूचना ट्रक मालिक और चावल व्यापारी को दे दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn